Predkladacia správa

 

           Návrh na zrušenie niektorých úloh z uznesení vlády SR, uložených podpredsedovi vlády a ministrovi školstva  predkladá Ministerstvo školstva SR na rokovanie vlády Slovenskej republiky ako iniciatívny materiál.
 
Ministerstvo školstva SR prehodnotilo z hľadiska vecného, chronologického a z hľadiska aktuálnosti jednotlivé úlohy z uznesení vlády SR, ktoré má v evidencii ako gestor, spolugestor a spoluzodpovedný pri plnení jednotlivých úloh vyplývajúcich z uznesení vlády SR.
            
           Niektoré úlohy z evidovaných uznesení vlády SR boli v sledovanom období nesplnené,  stali sa neaktuálnymi, boli prijaté duplicitne alebo ich obsah bol premietnutý do právneho poriadku Slovenskej republiky. 
                        
            Návrh na zrušenie  niektorých úloh obsahuje informáciu o čísle a znení uznesenia vlády SR, predkladateľovi na rokovanie vlády SR, čísle a znení úlohy navrhovanej na zmenu alebo zrušenie, termíne úlohy  a odôvodnení návrhu na zmenu a zrušenie úlohy.
            
Materiál prešiel medzirezortným pripomienkovým konaním a na rokovanie vlády SR sa predkladá bez rozporov.
 
            Materiál nemá finančný, ekonomický, environmentálny vplyv, vplyv na  zamestnanosť ani podnikateľské prostredie.